**Lisa 1**

**Nõuded Inseneri meeskonnale**

1. **Inseneri meeskond**
   1. Insener peab Teenuse osutamiseks moodustama piisava suuruse ja kogemustega Inseneri meeskonna, kuhu peavad kuuluma sobivalt kvalifitseeritud eriala spetsialistid, kes on tehniliselt kompetentsed oma kohustuste täitmiseks (sh. elektritööde vms tööde järelevalve teostamiseks vajalikud spetsialistid);
   2. Inseneri meeskond peab sisaldama vähemalt järgmisi võtmeisikuid ja vajadusel kaasatavat abipersonali:
      1. Võtmeisikud

* Teede järelevalveinsener
* Abiinsener teedeehituse
  + 1. Abipersonal
* Inseneri abi
  1. Lepingus nimetatud Inseneri meeskonna arvu ja koosseisu saab lühiajaliseks perioodiks kooskõlastatult Tellijaga muuta vastavalt tööde iseloomule ja intensiivsusele objektil.
  2. Järelevalveinsener võib volitada Omanikujärelevalve kvaliteedi tagamise plaani kaudu oma meeskonna liikmeid erinevaid objektitööga seotud ülesandeid täitma.
  3. Võtmeisikute kandidaatide CV-d esitab Insener Tellijale 5 tööpäeva jooksul alates Lepingu sõlmimisest. Tellija kontrollib isikute vastavust punkti 2 alapunktides toodud nõuetele 5 tööpäeva jooksul ning kooskõlastab kandidaadiks esitatud isiku või keeldub kooskõlastamisest, kui kandidaat ei vasta nimetatud alapunktides toodud nõuetele. Tellijapoolse kooskõlastamisest keeldumise korral esitab Insener 4 tööpäeva jooksul uue kandidaadi Tellijale kooskõlastamiseks;
  4. Tellija ei kooskõlasta võtmeisikut ja/või abipersonali, kui võtmeisik ja/või abipersonal on Tellija nõudmisel Tellijaga eelnevalt sõlmitud lepingust 3 aasta jooksul välja vahetatud seoses võtmeisiku ja/või abipersonali tegevusega;
  5. Võtmeisikud ja nende vastutus kirjeldatakse Omanikujärelevalve kvaliteedi tagamise plaanis. Abipersonali koosseisu võib kooskõlastada otse Tellijaga, kus Omanikujärelevalve kvaliteedi tagamise plaanis ei ole nõutav punktis 4.3 „Pädevus“ all isikute esitamist tabeli 4 ja 5 kujul. Inseneri meeskonna liikmete arv ja isikud võivad olla ajas muutuvad, kuid kõik meeskonna liikmete muudatused tuleb eelnevalt Tellijaga kooskõlastada. Tellija võib keelduda kooskõlastamisest, kui esitatud isikud ei vasta Lepingus sätestatud nõuetele;
  6. Insener peab tagama Lepingu Lisas 2 nimetatud tööprotsesside juurde meeskonnaliikme(d), kelle arv peab olema kooskõlas teostatavate tööprotsessidega, kuid kelle maksimaalne arv ei tohi ületada Tellijaga kokkulepitud või Lepingus sätestatud meeskonnaliikmete arvu. Igapäevase objektitöö planeerimisel tuleb alati esimesena kaasata abiinseneri või vastavat järelevalveinseneri ning seejärel võib kaasata inseneri abisid. Intensiivsel tööperioodil võib kaasata omanikujärelevalve teostamisel täiendavat abiinseneri või inseneri abisid.
  7. Inseneri meeskonna suurus määramiseks ehitustööde aegseks planeerimiseks tuleb lähtuda Töövõtja nädala kavast alljärgnevalt:

1. Insener peab esitama Tellijale informatsioonina oma kavandatava meeskonnaliikmete arvu päevade lõikes Töövõtja nädalakavas (isikud nimeliselt) toodud järgneva nädala kohta.
2. Kui Tellijal on märkusi või kommentaare Inseneri nädalakavale, siis esitatakse see Insenerile korrigeerimiseks. Tellija poolt tagasiside puudumisel järgneva tööpäeva loetakse Inseneri kava kooskõlastatuks.
3. Kui Tellija ei ole Insenerile järgneva tööpäeva jooksul Inseneri kavandatava meeskonna suuruse kohta märkusi teinud, loetakse Inseneri kava kooskõlastatuks.
4. Kui Insener ei esita Tellijale oma kavandatava meeskonnaliikmete arvu päevade lõikes Töövõtja nädalakavas toodud järgneva nädala kohta, kuid teostab siiski teenuse objektitöid, siis selle eest tasustatakse ainult siis, kui tegevus on kooskõlas Lepingu tingimustega ning Insener esitab nädalakava hiljemalt 1 tööpäeva jooksul peale Tellijalt teavituse saamist.
5. Kavandatava meeskonnaliikmete arvu esitamata jätmise korral on Tellijal õigus esitamata jäetud nädala osas Insenerile tasumata jätta.
6. Juhul kui Inseneri tööde kavas toimuvad muutused seoses Töövõtja plaanide muutustega, millest on Töövõtja Inseneri teavitatud vähem kui 48 tundi ette, siis tasub Tellija vastava kooskõlastatud Inseneri meeskonnaliikme eest, kuni 4 tunni ulatuses tingimusel, et vastava Inseneri meeskonnaliikmel ei ole samaaegselt ehitustööde järgus olevat omanikujärelevalve objekti tingimusel, et ta ei tee samal ajal teisel objektil tööd.
7. Juhul kui tööde kavas toimuvad muutused, millest on etteteavitatud alla 5 tööpäeva ning need tingivad järelevalveinseneride päevase vajaduse suurenemise, siis ei ole Inseneril kohustust täiendavaid järelevalve insenere kaasata, kuid Inseneril on õigus Tellijaga eelnevalt kooskõlastades seda teha.
   1. Ühegi Inseneri meeskonnaliikme tööaega ei tohi planeerida pikemana kui 12 järjestikust tundi ööpäevas.
   2. Kehtivas Omanikujärelevalve kvaliteedi tagamise plaanis arvestada järgmiste muudatustega: punktis 4.2 „Projekti juhtimisstruktuur“-is skeemi 1 „Inseneri meeskoona struktuuri näidis“ ja tabel 3 „asendusmaatriks“ koostada vastavalt Lepingu Lisa punktis 1.2 olevale võtmeisikute struktuurile
8. **Minimaalsed nõuded võtmeisikutele ja abipersonalile**
   1. **Teede järelevalveinsener**
9. Teede järelevalveinsener peab omama õigust teede ehituse omanikujärelevalve teostamiseks vastavalt oma elukohamaa seadustele. (Isiku kohta, kelle elukoht ei ole Eesti Vabariik ja kellele ei ole väljastatud vähemalt Teedeinseneri 7. kutsetaseme (mitte esmane) kutsetunnistust Tee-ehituse ja korrashoiu alleriala Järelevalve ametialal, esitatakse tema elukohamaal väljastatud tegevusloa koopia või tõend selle kohta, et ta omab õigust tee ehituse omanikujärelevalve teostamiseks vastavalt oma elukohamaa seadustele. Tõendiks loetakse vastavasisulist kinnitust koos väljavõttega vastava asukohamaa õigusaktist selle olemasolu korral);
10. Teede järelevalveinsener peab viimase 5 aasta (06/2016-05/2021*,* tööde lõpp peab jääma nimetatud ajavahemikku) jooksul olema osalenud vähemalt ühes avalikult kasutatava tee ehituse projektis, mille ehitusmaksumus on vähemalt *450 000* EUR ilma käibemaksuta, omanikujärelevalve- või ehitustööde projektijuhina, objektijuhina või teede järelevalveinsenerina (sh abiinsener, kui kogemus on omandatud peale kõrghariduse omandamist) tee-ehitustööde ajal, järjestikku vähemalt kahe kuu vältel. CV-s esitada andmed maksumuse, vastutava järelevalve inseneri objektiga seotud tööülesannete kirjelduse kohta. Koos CV-ga tuleb esitada tellijate kinnitused, mis peavad sisaldama järgnevaid andmeid: nimetus (koos tee nr ja nimega), lepingu täitmismaksumus, projektis osalemise aeg.
    1. **Abiinsener teedeehituse või sillaehituse alal**
11. Abiinseneril teedeehituse või sillaehituse alal peab olema omandatud vähemalt ehituse, teedeehituse või sillaehituse alane rakenduslik kõrgharidus või on väljastatud vähemalt Teedeinseneri 6. kutsetaseme kutsetunnistus Järelevalve ametialal.
12. Kui abiinseneri teedeehituse või sillaehituse alal kasutatakse tee-ehitustööde või silla ehitustööde kaetud tööde vastuvõtul, siis isik peab omama õigust tee või silla ehituse omanikujärelevalve teostamiseks vastavalt oma elukohamaa seadustele. (Isiku kohta, kelle elukoht ei ole Eesti Vabariik ja kellele ei ole väljastatud vähemalt Teedeinseneri 7. kutsetaseme (mitte esmane) kutsetunnistust Järelevalve ametialal, esitatakse tema elukohamaal väljastatud tegevusloa koopia või tõend selle kohta, et ta omab õigust omanikujärelevalve teostamiseks vastavalt oma elukohamaa seadustele. Tõendiks loetakse vastavasisulist kinnitust koos väljavõttega vastava asukohamaa õigusaktist selle olemasolu korral). Juhul kui isikule ei ole väljastatud vähemalt Teedeinseneri 7. kutsetaseme (mitte esmane) kutsetunnistust, siis peab isik tööde ja kaetud tööde vastuvõtmise korral vastama järgmistele nõuetele:
    * Abiinseneril teedeehituse või sillaehituse alal peab olema vähemalt kolme aastane töökogemus Transpordiameti projektijuhina või teedeehituse alal teede ehitamise, teede projekteerimise, tee-ehituse omanikujärelevalve, tee korrashoiu (ehitusseadustiku mõistes) valdkonnas või sillaehituse alal sildade ehitamise, sildade projekteerimise, silla ehituse omanikujärelevalve, silla korrashoiu (ehitusseadustiku mõistes) valdkonnas
13. Abiinsenerile teedeehituse või sillaehituse vastutusala määrab järelevalveinsener vastavalt abiinseneri varasemale töökogemusele kirjalikult;
14. Abiinsener teedeehituse või sillaehituse alal võib järelevalveinseneri kirjaliku juhise alusel ja Inseneri enda poolse väljaõppe põhjal teostada kõiki vastuvõtu toiminguid vastavalt „Tee-ehitustööde kontroll- ja vastuvõtutoimingute loetelu“ tabelile või mujal sätestatud järelevalve tegevusele esitatud nõuetele, selles osas mille kohta järelevalveinsener on andnud kirjaliku juhise abiinseneri pädevuse kohta vastaval toimingul. Abiinseneri teostatud toimingute andmete õigsust ja vastavust peab kinnitama järelevalveinsener enda allkirjaga. Vastav kirjalik juhis lisatakse Järelevalve päevikule ning nõudmisel esitatakse ka viivitamatult Tellijale.
15. Abiinseneri tegevusetuse ja töökohustuste ebaõige täitmise eest vastutab kirjaliku juhise andnud järelevalveinsener, kellele Tellijal on õigus määrata rikkumise korral sanktsioone;
16. Abiinsener peab kirjeldama igapäevaselt kõiki juhisega antud toiminguid ja saadud tulemusi Inseneri päevikus.
    1. **Inseneri abi**
17. Inseneri abil peab olema omandamisel teedeehituse, sillaehituse või ehituse erialane kõrg- või rakenduslik või kesk-eri haridus (läbitud aineid vähemalt 120 EAP ulatuses) vastava kooli tõendi või väljavõttega õppeinfosüsteemist (lisada CV-le);
18. Insener peab tagama inseneri abile enne objektile tulemist väljaõppe objektil teostatavatest töödest ja kohustustest ning väljastama iga tegevuse kohta kirjaliku juhise;
19. Inseneri abi, kellel puudub väljaõpe ning Inseneri poolt koostatud juhised ei või objektil kasutada.
20. Inseneri abi võib rakendada vastuvõtutoimingutel vastavalt „Tee-ehitustööde kontroll- ja vastuvõtutoimingute loetelu“ tabelile veerg 9 tekst „Insener mõõdistab“ ja järelevalveinseneri poolsele kirjalikule juhisele. Järelevalveinsener kinnitab enda allkirjaga hiljem inseneri abi teostatud toimingute andmete õigsust;
21. Inseneriabi tegevusetuse ja töökohustuste ebaõige täitmise eest vastutab kirjaliku juhise andnud järelevalveinsener, kellele Tellijal on õigus määrata rikkumise korral sanktsioone;
22. Inseneri abi peab kirjeldama igapäevaselt kõiki järelevalve poolt väljastatud juhises toodud toiminguid ja saadud tulemusi inseneri päevikus.
23. **Järelevalveinseneride lubatud objektide arv**
    1. Järelevalveinseneridel objektide arvu võib olla mahus, mis ei takista käesoleva lepingu igapäevast täitmist.